Document ID: 31995R3093

31995R3093
L 334/1
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 3093/95 НА СЪВЕТА
от 22 декември 1995 година
относно митническите ставки, прилагани от Общността в резултат на преговорите по член XXIV.6 от Общото споразумение за митата и търговията (ГАТТ) след присъединяването на Австрия, Финландия и Швеция към Европейския съюз
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора за създаване на Европейската общност, и по-специално членове 113 и 28 от него,
като взе предвид предложението на Комисията,
като има предвид, че в съответствие с член 2 от Акта за присъединяването на Австрия, Финландия и Швеция тези страни прилагат Общата митническа тарифа, считано от 1 януари 1995 г.;
като има предвид, че Общността започна преговори по член ХХIV. 6 от Общото споразумение за митата и търговията от 1994 г. (ГАТТ 1994), за са се решат случаите, при които прилагането на Общата митническа тарифа от новите държави-членки води до изменение или отмяна на тарифни отстъпки, на които са имали преди това право;
като има предвид, че прилагането на Общата митническа тарифа от новите държави-членки е довело в някои случаи до увеличение, а в други до намаление на тарифите, прилагани преди това от всяка от тях;
като има предвид, че в контекста на преговорите, проведени с редица трети страни, е необходимо, по отношение на повечето неземеделски продукти, да се прилагат още от 1 януари 1996 г. конвенционалните митнически ставки, отговарящи на третия етап на тарифни намаления, предвидени в списъка на Общото споразумение за митата и търговията от 1994 г. за Общността от 12 държави-членки, които съгласно този зписък трябва да влязат в сила от 1 януари 1997 г.;
като има предвид, че поради същите причини е необходимо, освен това, по отношение на някои химически продукти, които понастоящем са предмет на автономни тарифни отсрочки, да се намалят конвенционалните митнически ставки, считано от 1 януари 1996 г.;
като има предвид, че по отношение на някои електронни компоненти, попадащи под кодове по КН 8541 и 8542 е подходящо да се намалят от 1 януари 1996 г. както конвенционалните, така и автономните митнически ставки до равнището на крайните ставки, предвидени в списъка на Общото споразумение за митата и търговията от 1994 г. за Общността от 12 държави-членки и, в някои случаи, под това равнище;
като има предвид, че е необходимо по отношение на някои други продукти да започне по-рано използването на последователни степени на намаление на конвенционалните митнически ставки, предвидени в списъка на Общото споразумение за митата и търговията от 1994 г. за Общността от 12 държави-членки, и в някои случаи да се намалят конвенционалните митнически ставки (в отделни случаи във формата на тарифни квоти) под равнището на крайните ставки, предвидено в този списък,
ПРИЕ НАСТОЯЩИЯ РЕГЛАМЕНТ:
Член 1
1. Общността прилага, считано от 1 януари 1996 г., конвенционалните митнически ставки, отговарящи на третия етап на намаленията, предвидени в списъка на Общото споразумение за митата и търговията от 1994 г. за Общността от 12 държави-членки.
2. Параграф 1 не да се прилага за земеделските продукти, така както са определени в приложение I към Споразумението на Световната търговска организация за селското стопанство и за неземеделските продукти, изброени в приложения I, II и III към настоящия регламент.
Член 2
От 1 януари 1996 г. за продуктите, изброени в приложение I, се прилагат конвенционалните митнически ставки, посочени в колона 3 от същото приложение.
Член 3
От 1 януари 1996 г. за продуктите, изброени в приложение II, се прилагат автономните и конвенционалните митнически ставки, посочени, съответно, в колона 3 и колона 4 от същото приложение.
Член 4
1. За продуктите, изброени в раздел 1 от приложение III, от 1 януари 1996 г. се прилагат конвенционалните митнически ставки, посочени в колона 3 от същото приложение.
2. За продуктите, изброени в раздел 2 от приложение III, конвенционалните митнически ставки се намаляват прогресивно в съответствие с графика, включен в колона 3.
3. За продуктите, изброени в раздел 3 от приложение III и в рамките на количествата, посочени в колона 3, от 1 януари 1996 г. се прилагат конвенционалните митнически ставки, посочени в колона 4.
Член 5
За земеделските продукти Комисията приема подробни правила за прилагането на член 4, параграф 3 в съгласие с процедурата, предвидена в член 23 от Регламент (ЕИО) № 1766/92 на Съвета от 30 юни 1992 г. относно общата организация на пазара на зърнени култури (1) и съответните разпоредби на другите регламенти относно общата организация на пазарите.
Член 6
Настоящият регламент влиза в сила в деня след публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 22 декември 1995 година.

Labels: 3
18
15